ڤنداكين برستاتوس هورس كلس دكاميرون هايلندس بوات كالي كتيڬ برتوروت-توروت ڤد ڤريڠكت كليم مڠڬنتيكن لالوان ڤاليڠ منچابر ڬنتيڠ هايلندس ايت باكل منجادي تومڤوان ڤد جلاجه برستاتوس HC.2 دالم كاليندر كساتوان برباسيكل انتارابڠسا (UCI).
منتري بليا دان سوكن خيري جمال الدين بركات كيكليستا سڤورت س سنديرين برحد دبري تڠڬوڠجواب مڠنجوركن ايديسي ک-23 ڤرلومبان تربسر رنتاو اسيا ايت بوات كالي كتيڬ برتوروت-توروت دڠن ڬرن سباپق RM12 جوتا درڤد كمنترين ايت.
”اد سديكيت سكتن يڠ دكناكن اوليه ڤيهق ڬنتيڠ موڠكين كران مريک تيدق ماهو لالوان ايت دڬڠڬو. والاوڤون ساي تله ممينتا ڤڠنجور ممبوان رونديڠن دڠن ڬنتيڠ تتاڤي مريک ماسيه اڬق تڬس.
”سايڠله تاهون اين كالاو بوليه كيت نق لالوان ڬنتيڠ هايلندس دتمبه سمولا تتاڤي مريک سنديري تيدق تلوس“ كاتاڽ سلڤس مجليس ڤلنچرن ايميج دان ڤڠعمومن لالوان LTdL 2018 بارو٢ اين.
خيري بركات ڤولاو لڠكاوي كمبالي دالم ڤتا LTdL سباڬاي ديستيناسي ڤڠنلن ڤاسوقن ڤد 14 مچ تتاڤي اتس فكتور كوس دان لوڬيستيک يڠ روميت ڤرلومبان تيدق داڤت دأداكن دڤولاو ڤلنچوڠن ايت.
سمنتارا ايت كتوا ڤڬاواي ايكسيكوتيف كيكليستا سڤورت س سنديرين برحد عيم. كوماريسن بركات دوا ڤاسوقن ڤرو دنيا يايت استان ڤرو تيم دان بحرين مريدا ڤرو سايكليڠ تيم سرتا انم ڤاسوقن ڤرو بنوا مڠصحكن ڤپرتان اونتوق ايديسي كالي اين يڠ مليڤوتي جارق كسلوروهن 1,537.2 كيلوميتر (km).
”بوات ماس اين كيت سدڠ منجمڤوت ببراڤ ڤاسوقن لاين دان كباپقنڽ برستوجو. كامي برهارڤ سباپق 22 ڤاسوقن اكن مپرتاي LTdL كالي اين.
”اڠڬرن ڤربلنجان اياله RM18 جوتا دان كامي ماسيه دالم اوسها منچاري باقي RM6 جوتا اونتوق ڤڠنجورن. كيت سدڠ منچاري ڤناج باڬايماناڤون كيت كنا بوات يڠ تربايق باڬي مڠنجوركن اچارا سمرياه دهولو“ كات بكس ڤلومبا يڠ ڤرنه مواكيلي نڬارا ڤد سوكن اوليمڤيک 1988 دان 1992 ايت.
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab